  Виталий Пронин Ожгар частьысь калыкез 16-тӥ куартолэзе эвакуировать каризы.16-тӥ куартолэзе Пичи Пурга ёросысь Пугачёвоын нош ик бадӟым ӵын ӝутскиз, снаряд пуштылэм куараос кылӥськизы. Удмуртиысь МЧС ивортэмъя, 14 час 55 минутэ азьвыл ожгар частьлэн интыяз тылпу потӥз но, 2011-тӥ арын пуштытэк кылем азьвыл снарядъёс пуштылыны кутскизы. Ожгар частьысь калыкез 16-тӥ куартолэзе эвакуировать каризы. Отын 1 сюрс 400 пала улӥсез. Тросэз ӵыжы-выжыоссы доры кошкизы. Соос понна огдырлы улон интыос усьтэмын Баграш-Бигра, Уром но Гожня школаосын, вераз Пичи Пурга ёрослэн кивалтӥсез Сергей Юрин. Пугачёвоын ужа элькун Правительство бордысь Кышкыт учыръёслэсь утиськонъя комиссия. Гомась интые келямын тылпу кысӥсь поезд, 28 пумо спецтехника. Чугун сюрес но автотрасса пытсамын вал. Эдуард Степанов Туспуктэм: vk.com (ИГГС)  